Vitebskas HES

Vitebskas HES ir lielākā hidroelektrostacija Baltkrievijā, kas ieplānota kā pēdējā Daugavas kaskādē valstī. Tā aizsprosto Daugavu ap 8 km augšup pa straumi no Vitebskas pilsētas un ir nodota ekspluatācijā 2017. gada 30. jūnijā. Četru hidroagregātu kopējā jauda ir 40 MW, savukārt to plānotais ražošanas apjoms ir 138 mlj. KWh. Saražotā enerģija tiek nodota 110 kV tīklā. Kopējās izmaksas — 190 mlj. $.

Pirmais HES un tās ūdenskrātuves izveides projekts "Vitebskas jūra" tika izstrādāts 1956. gadā.Віцебская гідраэлектрастанцыя. "Віцебскі рабочы", 14.03.1956. Nr. 54 (9869) PSKP 20. Baltkrievijas PSR kongresa direktīvās tika norādīts uz Vitebskas HES celtniecības nepieciešamību.Дырэктывы ХХ з'езда КПСС па шостаму пяцігадоваму плану развіцця народнай гаспадаркі СССР на 1956-1960 гады.
 "Віцебскі рабочы", 18.01.1956. Nr. 13 (9828) Saskaņā ar tolaik izstrādāto plānu, pilnībā tiktu applūdināts Suražas pilsētciemats Baltkrievijā, un daļēji arī Smoļenskas apgabala Veližas pilsēta, tāpēc tika izskatītas iespējas šīs pilsētas pārvietot,Праектаванне новага Суража. "Віцебскі рабочы", 08.08.1956. Nr. 156 (9971) taču šis projekts netika īstenots.

Pēc "Vitebskenergo" pasūtījuma 2013. gada aprīlī, sadarbībā ar Ķīnas kompānijām, tika uzsākta Vitebskas HES celtniecība, vispirms izbūvējot pievadceļus u.c. infrastruktūras objektus, t.sk. slūžas kuģošanai, kā arī izrokot apvedkanālu, pa kuru 2014. gada 15. maijā novadīja straumi aizsprosta celtniecības laikā. 2016. gada decembrī uzsākta elektroenerģijas ražošana testa režīmā, sākot ar 72 h periodu un to pakāpeniski paaugstinot. Elektrostacijas apkalpojošais personāls ir ap 30 cilvēku.Vitebskas HES (krieviski)

Radušās ūdenskrātuves platība ir 8,82 km2, bet applūdinājuma platība — 4,69 km2. Ūdens uzplūdināts par 9 m, sasniedzot 139 m v.j.l., tādējādi ūdenskrātuves teritorijā Daugavas vidējais dziļums pieaudzis vidēji par 1 m, sasniedzot 2,6 m. Tas pieļauj kuģošanu, paverot ūdenstūrisma iespējas.Kā izskatās Vitebskas HES un kas mainīsies līdz ar tās iedarbināšanu (krieviski)Vitebskas HES (krieviski)

 Skatīt arī 
 Daugava
 Daugavas hidroelektrostacijas
 Rīgas HES
 Ķeguma HES
 Pļaviņu HES
 Vjerhņadzvinskas HES
 Polockas HES
 Bješankoviču HES

 Atsauces 

 Ārējās saites 
 Jau šogad darbu uzsāks Vitebskas HES
 Top otrā Daugavas HES kaskāde
 Baltkrievija apstiprina plānoto četru hidroelektrostaciju celtniecību uz Daugavas
 Vēl četras spēkstacijas Likteņupes nastā

Kategorija:Daugavas hidroelektrostacijas
Kategorija:Celtnes un būves Baltkrievijā